**Handlingsplan ved rød beredskap, post B Sola DPS. Planen dekker beredskap og etablering av pandemipost for pasienter på DPS-nivå. Gjeldende fra 18.11.20.**

1. Rutinen opprettes i henhold til vedtak i klinikkens ledergruppe, og inntrer ved varsling fra klinikkledelse. Avdelingssjef og postledelse kaller inn nødvendig personell for etablering av karantene/covid-19 avsnitt, og for overføring av pasienter mellom postene.
2. Eget karantene/isolasjonsavsnitt innenfor de fysiske rammene av post B etableres i løpet av 6 timer. Etablering må senest starte kl 0800. Mottak av karantene/covid-19 pasienter skal være klart innen kl 1400 samme dag. Dette gjelder også i helg. Øvrige pasienter innlagt post B som ikke omfattes av karantene/covid-19 skrives fortrinnsvis ut til kommune samme dag, unntatt helg. Dersom tilstanden ikke tillater utskrivelse vurderes overføring av pasientene til Post A eller C.
3. Etableringen av urent område skjer gradvis. 1. trinn gjelder for inntil 2 pasienter på skjermingsavsnittet post B. Egen smittesluse etableres i «Sluse personal» 1063b. Leveranse av mat og materiell inn til urent område skjer gjennom «Leveranserom inn» 1140b. Uttak av materiell og avfall skjer gjennom 1063b.
4. Trinn 2 inntreffer ved pasienttall 3 eller 4. Skjermingsavsnitt på post C innlemmes da i urent område post B, og merkes i henhold til pkt 3.
5. Trinn 3 inntreffer der pasientantallet overskrider 4. Urent område vil da omfatte hele sengepost B. Inngang til posten vil fortsatt være gjennom 1063b. Postledelse post B og post C gjør en vurdering om skjermingsavsnittet post C skal falle tilbake til normal drift ved post C.
6. Alle dører merkes med egne plansjer som definerer bruk, tilpasset pkt 3, 4 eller 5.
7. Beredskapspakke med smittevernsutstyr for 1 uke for 4 covid-19 pasienter oppbevares plombert på medisinsk forbrukslager post B, romnr 1089b, og inneholder:

* 150 munnbind
* 4 pk pudderfrie hansker, fordelt på str small, medium, large og xtra large
* 10 vernebriller
* 90 gule smittevernsfrakker
* 1 boks Virkon, tablettform
* 1 tom originalflaske Virkon, for utblanding
* Laminerte plansjer for merking av rom, instruksjoner for på- og avkledning smittesluse
* 10 knagger med dobbelsidig tape
* 1 rull gule smitteposer

1. Vaktrom etableres på rom 1069. Tlf nr til 1069 er 515357.
2. Pasienter innlagt i et karantene/covid-19 avsnitt vil oppleve dette som en stor inngripen i autonomi og mulighetene for normal sosial utfoldelse. Post B må ha en særskilt oppmerksomhet overfor individuelle behov og opplevelser for pasienter innlagt i karantene/isolasjon.